ཨ་མི་རི་ཀའི་ནིའུ་ཡོག་དང་ནིའུ་ཇར་སི་ས་གནས་བོད་ཀྱི་གཞོན་ནུ་ལྷན་ཚོགས་ཀྱིས་ཨ་མི་རི་ཀའི་གྲོང་ཁྱེར་ཆེ་མོ་ནིའུ་ཡོག་གི་ནང་རྒྱལ་བའི་བཀྲིན་རྗེས་དྲན་གྱི་རྐང་རྩེད་སྤོ་ལོའི་འགྲན་བསྡུར་ཐེངས་གཉིས་པ་དེ་གོ་སྒྲིག་གནང་གི་ཡོད་པ་དང་ཕྱི་ཟླ་༦པའི་ཚེས་༣༠ནས་༧པའི་ཚེས་༡བར་བྱ་རྒྱུའི་འགྲན་བསྡུར་དེའི་ནང་བྱང་ཨ་མི་རི་ཀའི་ཁུལ་དུ་ཡོད་པའི་བོད་པའི་རྐང་རྩེད་སྤོ་ལོའི་རུ་ཁག་༡༣མཉམ་ཞུགས་བྱེད་ཀྱི་ཡོད་པ་རེད་འགྲན་བསྡུར་དངོས་གཞི་འགོ་འཛུགས་མ་བྱས་གོང་ལ་རུ་ཁག་སོ་སོའི་འགན་འཛིན་དང་རུ་དཔོན་རྣམ་པའི་གྲོས་མོལ་ཚོགས་འདུ་ཞིག་ཟླ་བ་འདིའི་ཚེས་༡༧གཟའ་ཉི་མའི་ཉིན་གྲོང་ཁྱེར་ནིའུ་ཡོག་གི་ནང་ཚོགས་ཡོད་པའི་སྐོར་དཔལ་མོ་མཁས་གྲུབ་ཀྱིས་འབྲེལ་ཡོད་མི་སྣར་གནས་འདྲི་ཞུས་པའི་གནས་ཚུལ་ཞིག་གསན་རོགས་གནང་།